title: Abdallah
text: Abdallah, Abdoullah pe c'hoazh Abdellah ( عبد الله  en arabeg) zo un anv divoutin arabek savet gant ar gerioù ʿAbd (servijer) hag Allah (Doue, an taol-mouezh war an eil silabenn). Un anv-badez eo, deuet da vezañ un anv-tiegezh ivez. 
  
  Koshoc'h eo an anv eget an Islam avat. Kar eo ha talvezout a ra ar memes tra hag an anvioù biblek Abdiel hag Ovadia. Daou rabin yuzev Abdoullah o anv a oa e Medina a-raok an Islam : Abdoullah ibn Salam hag Abdoullah ibn Chouria. Menegomp ivez ar yuzev eus Yemen Abdoullah ibn Saba e-pad emled an Islam. 
  
  Stank e vez kavet e-touez ar Vuzulmaned hag ivez ar yuzevien Mizrac'h, dreist-holl e Siria hag Irak.
  
  Stummoù all 
   stumm berr : Abdel, Abdoul, Abdul
   stummoù all : Abd Allah, Abdala, Abdullah, Abdulah (Bosnia), Abdelilah, Abdollah (Iran), Abdulai
   Abdoulaye en Afrika du
  
  Er yezhoù all 
   Servus Dei e latin
   Serdieu e galleg
   Абдулла́ (Abdoulla) e rusianeg
   Габдулла́ (Gabdoulla) en adigeg (Kaokaz an Norzh)
   Gwazdoue e brezhoneg
  
  Tud brudet
  
  Anvioù-badez
  
  Abdallah 
   Abd Allah ibn az-Zubayr (623-692), niz Aicha
   Abdallah Ibn Yasin (war-dro 1050 - war-dro 1059), doueoniour
   Abdallah Iañ (1882-1951), roue Jordania
   e vab-kuñv Abdallah II (g. e 1962), roue Jordania
   Abdallah ben Abdelaziz Al Saoud (1924-2005), roue Arabia Saoudat
  
  Abdullah 
   'Abdullah ibn 'Abdil-Mouttalib, tad ar profed Mahomed
   Abdullah ibn Masud hag Abdullah ibn Omar, keneiled ar profed Mahomed 
   Abdullah Ahmad Badawi (g. e 1939), kentañ minitr Malaysia
   Abdullah Öcalan (g. e 1949), bet e penn Strollad Labourerion Kurdistan
   Ali Abdullah Salih (1942-2017), prezidant Yemen
   Abdullah Shah, (g. e 1959), roue Malaysia
   Abdullah Abdullah (g. e 1960), den a stad afghan
  
  Anvioù-tiegezh
  
  Abdallah 
   Ahmed Abdallah (1919-1989), prezidant ar C'homorez
   George Ibrahim Abdallah (g. e 1951), stourmer komunour libanat
  
  Tudennoù 
   Abdallah, mab an emir Mohammed Ben Kalish Ezab e troioù-kaer Tintin.
  
  Pennadoù kar 
   Abdelaziz
  
  Anvioù-badez arabek
  Anvioù-tiegezh arabek